**VA NA NA RITO**

**Nawumbisi wo Cinca swa Timhaka ta Vukorhokeri bya Laboratori ya swa Rihanyu wa Rixaka wa [B15-2017]**

Komiti ya Vuangameri ya Huvo ya Rixaka eka swa Rihanyu yi rhamba vanhu lava nga na ku tsakela na lava nga na xiave lava khumbhekaka ku tisa swibumabumelo leswi tsariweke no kombisa ku tsakela ka vona ku hlamusela hi nomo hi mayelana na **Nawumbisi wo Cinca swa Timhaka ta Vukorhokeri bya Laboratori ya swa Rihanyu wa Rixaka wa [B15-2017].**

**Xikongomelo xa Nawumbisi i ku cinca Nawu wa swa Timhaka ta Vukorhokeri bya Laboratori ya swa Rihanyu wa Rixaka wa 2000 ku endlela ku hlamusela mavekelo ya timhaka man’wana no cinca kumbe ku sula tinhlamuselo tin’wana; ku endla Nawu wa Rimba ra Pholisi ya swa Timhaka ta Maxavele lama Rhangisiwaka Emahlweni wa 2000 leswaku wu tirhiseka eka Vukorhokeri bya Laboratori ya swa Rihanyu bya Rixaka; ku hundzuluxa swikongomelo na mitirho ya Vukorhokeri bya Laboratori ya swa Rihanyu bya Rixaka; na ku tiyisisa ndlela ya malawulelo na mapfunelo hi swa timali eka Vukorhokeri bya Laboratori ya swa Rihanyu bya Rixaka; na ku lulamisela timhaka leti fambelanaka na tona.**

Tindzimi leti tirhisiweke eka vuhangalasamahungu byo kandziyisiwa eka Nawumbisi lowu i Xinghezi, Xibunu, Xiqhoza, Xizulu, Xiswazi, Xindhevele, Xipedi, Xitswana, Xisuthu, Xivhenda na Xitsonga. Xinavetiso xo rhamba vanhu ku suka eka tindhawu leti khumbhekaka xi ta kongomisa eka tindzimi leti vulavuriwaka eka xifundza xa vona xa nhlawulo.

 Tinhlengeletano to twa miehleketo ya vaaki ti ta khomiwa ti 8 na ti 10 Mhawuri 2017 ePalamende, eCape Town.

Swibumabumelo leswi tsariweke swi fanele swi kongomisiwa eka Manana Vuyokazi Majalamba, naswona swi rhumeriwa eka Komiti ya Vuangameri ya Huvo ya Rixaka eka swa Rihanyu, 3rd Floor, 90 Plein Street, Cape Town, 8000, imeyilela eka vmajalamba@parliament.gov.za kumbe fekisela eka 086 694 3279 ku nga se hundza ti 28 Mawuwani 2017. Ku tatisela eka swibumabumelo leswi tsariweke, mi komberiwa ku kombisa ku tsakela ka n’win ku hlamusela hi nomo.

Tikhopi ta Nawumbisi ti nga kumeka eka Manana Vuyokazi Majalamba eka (021) 403 3770, sele 083 709 8522 kumbe eka [www.parliament.gov.za](http://www.parliament.gov.za)

 **Xi humesiwile hi Manana Dunjwa ML, Xirho xa Palamende; Mutshamaxitulu wa Komiti ya Vuangameri ya Huvo ya Rixaka eka swa Rihanyu.**